Document ID: 31993D0100

31993D0100
L 040/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 януари 1993 година
за изменение на Решение 79/542/ЕИО на Съвета относно съставяне на списък на трети страни, от които държавите-членки разрешават вноса на говеда, свине, копитни бозайници, пресни меса и месни продукти и за отмяна на Решения 89/15/ЕИО и 90/135/ЕИО
(93/100/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно проблемите на здравната и ветеринарната инспекция при вноса на говеда, свине, овце и кози, на пресни меса и месни продукти с произход от трети страни (1), последно изменена с Регламент (ЕИО) № 1601/92 (2), и по-специално член 3 от нея,
като взе предвид Директива 86/469/ЕИО на Съвета от 16 септември 1986 г. относно изследването за остатъчни субстанции в животните и пресните меса (3), и по-специално член 7 от нея,
като взе предвид Директива 88/146/ЕИО на Съвета от 7 март 1988 г. относно забрана на използването в животновъдството на някои субстанции, имащи хормонално действие (4), и по-специално член 6 от нея,
като има предвид, че с Решение 79/542/ЕИО на Съвета (5), последно изменено с Решение 93/99/ЕИО на Комисията (6), е съставен списък на трети страни, от които държавите-членки разрешават внос на говеда, свине и копитни бозайници, на пресни меса и на месни продукти;
като има предвид, че с Решение 89/15/ЕИО на Комисията (7), последно изменено от Решение 91/487/ЕИО (8), държавите-членки разрешават внос на живи животни и на пресни меса от трети страни, които са предоставили гаранции за изследване на животните и на пресните меса по отношение на наличието на остатъчни субстанции, които имат хормонално действие;
като има предвид, че с Решение 90/135/ЕИО на Комисията (9), последно изменено с Решение 91/486/ЕИО (10) са взети под внимание плановете, които уточняват представените гаранции от някои трети страни по отношение на изследването на остатъчните субстанции, различни от тези, които имат хормонално действие;
като има предвид, че в рамките на вътрешния пазар свободното обращение на живи животни и на животински продукти включва организирането на ветеринарен контрол на вноса от трети страни във входните пунктове на територията на Общността;
като има предвид, че задоволителното функциониране на тази нова система се основава на достъпността на информационната комуникация и на прозрачността;
като има предвид, че, за да се постигне тази цел, е необходимо да се прегрупират различните списъци на третите страни, от които държавите-членки разрешават вноса на живи животни и пресни меса и да се състави списък на третите страни, съгласно международния стандартен код (ISO);
като има предвид, че са били предоставени гаранции от компетентните органи на някои страни относно използването на субстанции, които имат хормонално действие с цел угояване на живите животни и те трябва да бъдат взети под внимание;
като има предвид, че забраната да се използват субстанции, които имат хормонално действие с цел угояване, се прилага към живи животни, предназначени за клане; като има предвид, че следователно не е оправдано тази забрана да се прилага към копитните бозайници за развъждане и производство, нито към регистрираните коне, идващи от страните, които фигурират в списъка за копитните бозайници;
като има предвид, че, освен това, е необходимо да се вземе под внимание регионалното разпределение на някои трети страни, установено с Решение 92/160/ЕИО на Комисията (11), последно изменено от Решение 92/161/ЕИО (12);
като има предвид, че, от друга страна, е необходимо да се вземе под внимание вносът на овце и на кози от трети страни;
като има предвид, че някои държави-членки внасят живи овце за непосредствено клане от Албания и следователно е уместно да се разреши, като временна мярка, продължаването на този внос директно към въпросните държави-членки до осъществяването на ветеринарна мисия от Комисията; като има предвид, че е необходимо за такъв внос да се установи като краен срок 1 юли 1993 г.;
като има предвид, че определени гаранции са били получени от страна на компетентните органи на Литва и Украйна и че е подходящо на първо време да се прибавят Литва и Украйна в списъка за въвеждане на копитни бозайници в Общността;
като има предвид, че държавите-членки не трябва да разрешават внасянето на животни и животински продукти, обхванати от настоящото решение, от трети страни, освен при условие че такива животни или животински продукти отговарят на ветеринарните изисквания, установени за внос от тази страна;
като има предвид, че е необходимо, съобразно с това, да се измени Решение 79/542/ЕИО и да се отменят Решения 89/15/ЕИО и 90/135/ЕИО;
като има предвид, че предвидените в настоящото решение мерки са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 79/542/ЕИО се изменя, както следва:
1.
Заглавието се заменя със следното:
2.
В член 1, параграф 3, букви а) и б) се заменят със следното:
„3. Без да се засяга Решение 92/160/ЕИО
а)
държавите-членки разрешават вноса на копитни бозайници от трети страни или части от трети страни, които фигурират в част 1 от приложението;
б)
държавите-членки разрешават временно допускане в Общността на регистрирани коне или повторно приемане в Общността след временен износ на регистрирани коне, които са внесени от страните или от части от страните, които фигурират в част 2 от приложението;“.
3.
В член 1 се прибавя следният параграф:
„4. Държавите-членки разрешават внос на живи животни, в частност на копитни бозайници, предназначени за клане, на пресни меса и на месни продукти само от тези трети страни или от части на трети страни, чието име фигурира в списъка в част 1 от приложението и в съответствие с разпоредбите по отношение на гаранциите, които се отнасят до остатъчните субстанции.“
4.
Приложението се заменя с приложението към настоящото решение.
Член 2
Решения 89/15/ЕИО и 90/135/ЕИО се отменят.
Член 3
Адресати на настоящото решение са държавите-членки.
Съставено в Брюксел на 19 януари 1993 година.

Labels: 17
5
0
3
6